शनि गोचर 2019 आपके जीवन में ऐसे कई अप्रत्याशित बदलाव लेकर आएगा। यह आपके व्यक्तिगत जीवन के साथ साथ प्रोफेशनल लाइफ पर प्रभाव डालेगा। ज्योतिष शास्त्र में शनि ग्रह को पापी ग्रह कहा गया है। लेकिन यह जातकों को उनके कर्मों के अनुसार ही फल देता है। इसलिए इन्हें न्याय के देवता के रूप में भी जाना जाता है। सभी 9 ग्रहों में से शनि की चाल सबसे धीमी है। ज्योतिष विज्ञान में बताया गया है कि शनि ग्रह मनुष्य जीवन के कर्म, सेवा एवं नौकर चाकर आदि का कारक होता है और यह मकर और कुंभ राशि का स्वामी ग्रह है।